open-index/open-wikipedia-markdown huggingface dataset:
অধর কুমার চ্যাটার্জি

**অধর কুমার চ্যাটার্জি** (৪ মার্চ ১৯১৪ – ৬ আগস্ট ২০০১) ভারতের নৌবাহিনীর একজন নৌসেনাধ্যক্ষ। তিনি  ৪ মার্চ, ১৯৬৬ থেকে ২৮ ফেব্রুয়ারি ১৯৭০ খ্রিষ্টাব্দ পর্যন্ত এই পদে নিযুক্ত ছিলেন। তিনি ভারতের প্রথম পূর্ণ অ্যাডমিরাল পদে উন্নীত নৌসেনা প্রধান।

## প্রথম জীবন
অধর কুমার চ্যাটার্জি ১৯৩৩ খ্রিষ্টাব্দে কলকাতা বিশ্ববিদ্যালয় অধীনস্থ প্রেসিডেন্সি কলেজ থেকে স্নাতক হন। সেই বছরই তিনি রয়্যাল ইন্ডিয়ান নেভিের প্রবেশপথের মানদণ্ডের বিষয়ে কলেজে নোটিশ দেখেছিলেন। তিনি পরীক্ষার আবেদন এবং প্রবেশ পরীক্ষার শীর্ষস্থান অধিকার করেন।

## কর্মজীবন
অধর কুমার চ্যাটার্জি ১৯৩৩ খ্রিষ্টাব্দে রয়্যাল ইন্ডিয়ান নৌবাহিনীতে যোগদানের জন্য প্রথম ভারতীয় ক্যাডেট-এন্ট্রি অফিসার ছিলেন। টিএস ডাফরিন বোর্ডে প্রশিক্ষণের পর তাকে যুক্তরাজ্যে পাঠানো হয়েছিল। ১৯৩২ খ্রিষ্টাব্দে ১ সেপ্টেম্বর তিনি উপ-লেফটেন্যান্ট হিসেবে রয়েল ইন্ডিয়ান নেভি কমিশন লাভ করেন এবং তিন বছর পরে ১৯৩৮ খ্রিষ্টাব্দে লেফটেন্যান্ট পদে উন্নীত হন।

তিনি ১৯৪০ খ্রিষ্টাব্দে অ্যান্টি-সাবমেরিন যুদ্ধের জন্য যোগ্যতা অর্জন করেন এবং দ্বিতীয় বিশ্বযুদ্ধে আটলান্টিক ও ভারত মহাসাগরের বিভিন্ন জোনে রয়্যাল নেভি এবং রয়্যাল ইন্ডিয়ান নেভি জাহাজে কর্মরত ছিলেন। তিনি যুদ্ধের সময় রয়্যাল নেভি প্রশিক্ষণ ইনস্টিটিউটে অ্যান্টি-সাবমেরিন যুদ্ধে সংঘর্ষ সম্পর্কে প্রশিক্ষক হিসেবেও কাজ করেছিলেন। যুদ্ধ শেষে ১ সেপ্টেম্বর ১৯৪৬ খ্রিষ্টাব্দে তিনি একজন ভারপ্রাপ্ত লেফটেন্যান্ট-কমান্ডার পদে উন্নীত হন।

১৯৪৭ খ্রিষ্টাব্দের আগস্ট মাসে, কমান্ডার চ্যাটার্জী যুক্তরাজ্যের কর্মীদের কর্মসূচী সম্পন্ন করেন এবং তার প্রত্যাবর্তনকালে নতুন দিল্লির নৌবাহিনীতে নৌ-পরিকল্পনাটির পরিচালক নিযুক্ত হন।

১৯৫০ খ্রিষ্টাব্দের জুন মাসে একজন সক্ষম অধিনায়ক হিসাবে তিনি ভারতীয় নৌবাহিনীর আইএনএস দিল্লি (১৯৪৮)-এর পতাকাধারী জাহাজের অধিনায়ক নিযুক্ত হন। তিনি ক্রুজার কমান্ডার প্রথম ভারতীয় কর্মকর্তা ছিলেন। তিনিই প্রথম ভারতীয় যিনি কামানবাহী জাহাজের নেতৃত্ব দেন। ১৯৫০ খ্রিষ্টাব্দের নভেম্বরে থেকে ১৯৫৩ খ্রিষ্টাব্দের জানুয়ারীর মধ্যে চ্যাটার্জি যুক্তরাজ্যের হাই কমিশনারের নৌ উপদেষ্টা ছিলেন। তিনি যুক্তরাজ্যের বহু নৌ ক্যাডেট এবং জুনিয়র অফিসারদের প্রশিক্ষণ দেন। ১৯৫১ খ্রিষ্টাব্দের ৩০ জুন তাকে ক্যাপ্টেনের মূল পদে পদোন্নতি দেওয়া হয়।

ইম্পেরিয়াল ডিফেন্স কলেজের নেতৃত্বের পর কমোডোর চ্যাটারজিকে ৮ ফেব্রুয়ারি, ১৯৫৮-এ নৌবাহিনীর ডেপুটি চীফ নিযুক্ত করা হয়। মার্চ মাসের ১৯৫৯ খ্রিষ্টাব্দে তিনি রিয়ার অ্যাডমিরাল পদে উন্নীত হন। ১৯৬৪ খ্রিষ্টাব্দের জানুয়ারি মাসে চ্যাটার্জিকে ভারপ্রাপ্ত ভাইস অ্যাডমিরাল পদে উন্নীত করা হয় এবং তিনি জাতীয় প্রতিরক্ষা কলেজের কমান্ড্যান্ট পদে অধিষ্ঠিত হন। ৪ মার্চ, ১৯৬৬ খ্রিষ্টাব্দে তিনি ভারতীয় নৌবাহিনীর সপ্তম প্রধান নিযুক্ত হন। ২২ নভেম্বর, ১৯৬৬ খ্রিষ্টাব্দে ভাইস অ্যাডমিরালের পদে তিনি নিশ্চিত হন এবং ১ মার্চ ১৯৬৮ খ্রিষ্টাব্দে অ্যাডমিরাল পদে পদোন্নতি লাভ করেন। তিনি প্রথম ভারতীয় কর্মকর্তা পদে অধিষ্ঠিত হন। অ্যাডমিরাল চ্যাটার্জী ২8 ফেব্রুয়ারি ১৯৭০ খ্রিষ্টাব্দে ভারতীয় নৌবাহিনী থেকে অবসর গ্রহণ করেন।

## জীবনাবসান
অ্যাডমিরাল চ্যাটার্জী নতুন দিল্লিতে মারা যান।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:নৌবাহিনী প্রধান (ভারত)
বিষয়শ্রেণী:ভারতীয় নৌবাহিনীর অ্যাডমিরাল
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
সঙ্ঘমিত্রা বন্দ্যোপাধ্যায়

**সঙ্ঘমিত্রা বন্দ্যোপাধ্যায়** (জন্ম:১৯৬৮) একজন ভারতীয় বাঙালি কম্পিউটার বিজ্ঞানী এবং কম্পিউটেশনাল জীববিজ্ঞানের বিশেষজ্ঞ। তিনি ২০১০ খ্রিষ্টাব্দে কলকাতার ইন্ডিয়ান স্ট্যাটিস্টিক্যাল ইনস্টিটিউটের অধ্যপক থাকাকালে কারিগরী বিজ্ঞানের জন্য শান্তি স্বরূপ ভাটনগর পুরস্কারে ভূষিত হন। ২০১৭ খ্রিষ্টাব্দে কারিগরী ও কম্পিউটার সায়েন্সের জন্য ইনফোসিস পুরস্কার পান। তিনি বিশেষত ইভলিউশনারী কম্পিউটেশন, প্যাটার্ন নির্ণয়, যন্ত্রবিদ্যা এবং বায়োইনফরমেটিক্স। ২০১১ খ্রিষ্টাব্দের ১ আগস্ট থেকে তিনি ভারতীয় পরিসংখ্যান ইনস্টিটিউটের পরিচালক ছিলেন। কলকাতা, ব্যাঙ্গালোর, দিল্লি, চেন্নাই, এবং তেজপুরে অবস্থিত ভারতীয় স্ট্যাটিস্টিকাল ইনস্টিটিউটের পাঁচটি কেন্দ্রে ও অন্যান্য স্ট্যাটিস্টিকাল কোয়ালিটি কন্ট্রোল ও অপারেশন রিসার্চ ইউনিটে কর্মরত ছিলেন। সঙ্ঘমিত্রা বন্দ্যোপাধ্যায় ইন্ডিয়ান স্ট্যাটিস্টিক্যাল ইনস্টিটিউটের প্রথম মহিলা ডিরেক্টর পদে উন্নীত হন।

## শিক্ষা ও কর্মজীবন
কলকাতা বিশ্ববিদ্যালয় থেকে ১৯৯২ খ্রিষ্টাব্দে কম্পিউটার বিজ্ঞান বিভাগে স্নাতক ডিগ্রি অর্জনের আগে সঙ্ঘমিত্রা বন্দ্যোপাধ্যায় কলকাতা প্রেসিডেন্সি কলেজ থেকে পদার্থবিজ্ঞানে স্নাতক অর্জন করেন। ১৯৯৮ খ্রিষ্টাব্দে  খড়গপুর ইন্ডিয়ান ইনস্টিটিউট অফ টেকনোলজি থেকে কম্পিউটার বিজ্ঞান বিভাগে মাস্টার ডিগ্রী পান। এরপর তিনি ইন্ডিয়ান স্ট্যাটিস্টিক্যাল ইনস্টিটিউট থেকে পিএইচডি ডিগ্রি লাভ করেন।

## পুরস্কার ও সম্মান
*  স্বর্ণজয়ন্তী ফেলোশিপ
*  হামবোল্ট ফেলোশিপ, জার্মানি
*  কারিগরী বিজ্ঞানে শান্তি স্বরূপ ভাটনগর পুরস্কার (২০১০)
*  জগদীশ চন্দ্র বসু ফেলোশিপ
*  আইইইই ফেলোশিপ, ২০১৬
*  কারিগরী ও কম্পিউটার সায়েন্সের জন্য ইনফোসিস পুরস্কার (২০১৭)
*  কারিগরী বিজ্ঞানের জন্য টি.ডাব্লিউ.এ.এস. পুরস্কার (২০১৮)

## তথ্যসূত্র

## বহিঃসংযোগ
* times of India
* ISI faculty personal page

বিষয়শ্রেণী:১৯৬৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:প্রকৌশল বিজ্ঞানে শান্তি স্বরূপ ভাটনগর পুরস্কার প্রাপক
বিষয়শ্রেণী:কলকাতার বিজ্ঞানী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়ার্ল্ড একাডেমি অফ সায়েন্সেস পুরস্কার বিজয়ী
বিষয়শ্রেণী:বিজ্ঞান ও প্রকৌশলে পদ্মশ্রী প্রাপক
ন্যাট কিং কোল

**ন্যাট কিং কোল** নামে সুপরিচিত **নাথানিয়েল অ্যাডামস কোলস** (; ১৭ মার্চ ১৯১৯ - ১৫ ফেব্রুয়ারি ১৯৬৫) ছিলেন একজন মার্কিন জাজ পিয়ানোবাদক ও ভোকালিস্ট। তিনি এক শতাধিক গান রেকর্ড করেছেন এবং পপ চার্টে হিট খ্যাতি পেয়েছেন। তিনি চলচ্চিত্র ও টেলিভিশনে এবং ব্রডওয়ে মঞ্চেও অভিনয় করেছেন। তিনি প্রথম আফ্রো-মার্কিন ব্যক্তি, যিনি কোন মার্কিন টেলিভিশন ধারাবাহিকের উপস্থাপনা করেছেন।

টেলিভিশনে অভিনয় ও গান রেকর্ডিংয়ে অবদানের জন্য ১৯৬০ সালে হলিউড ওয়াক অব ফেমে তার নামে ভিন্ন দুটি তারকা খচিত করা হয়। ১৯৬২ সালে তিনি একটি গ্র্যামি পুরস্কারের মনোনয়ন লাভ করেন এবং ১৯৬৩ সালে একটি বিশেষ গোল্ডেন গ্লোব পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯১৯-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর মার্কিন গিটারবাদক
বিষয়শ্রেণী:২০শ শতাব্দীর মার্কিন পিয়ানোবাদক
বিষয়শ্রেণী:২০শ শতাব্দীর মার্কিন গায়ক
বিষয়শ্রেণী:ক্যালিফোর্নিয়ায় ক্যান্সারে মৃত্যু
বিষয়শ্রেণী:ফুসফুসের ক্যান্সারে মৃত্যু
বিষয়শ্রেণী:মার্কিন গায়ক-গীতরচয়িতা
বিষয়শ্রেণী:মার্কিন জ্যাজ গায়ক
বিষয়শ্রেণী:মার্কিন জ্যাজ পিয়ানোবাদক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন উপস্থাপক
বিষয়শ্রেণী:মার্কিন পপ গায়ক
বিষয়শ্রেণী:মার্কিন পপ পিয়ানোবাদক
বিষয়শ্রেণী:মার্কিন পুরুষ গিটারবাদক
বিষয়শ্রেণী:মার্কিন মঞ্চ অভিনেতা
বিষয়শ্রেণী:রক অ্যান্ড রোল হল অব ফেমে অন্তর্ভুক্ত ব্যক্তি
বিষয়শ্রেণী:গ্র্যামি আজীবন সম্মাননা পুরস্কার প্রাপক
বিষয়শ্রেণী:মার্কিন যুক্তরাষ্ট্রের স্পেনীয় ভাষার সঙ্গীতশিল্পী
বিষয়শ্রেণী:আফ্রিকান-মার্কিন গায়ক
বিষয়শ্রেণী:মার্কিন পপ সঙ্গীতশিল্পী
বিষয়শ্রেণী:ক্যাপিটল রেকর্ডসের শিল্পী
বিষয়শ্রেণী:২০শ শতাব্দীর আফ্রিকান-মার্কিন ব্যক্তি
বিষয়শ্রেণী:ডেকা রেকর্ডসের শিল্পী
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:২০শ শতাব্দীর মার্কিন সঙ্গীতশিল্পী
বিষয়শ্রেণী:আফ্রিকান-মার্কিন গিটারবাদক
বিষয়শ্রেণী:আফ্রো-মার্কিন অভিনেতা
বিষয়শ্রেণী:মার্কিন গায়ক
বিষয়শ্রেণী:গ্লেনডেলের ফরেস্ট লন মেমোরিয়াল পার্কে সমাধিস্ত
বিষয়শ্রেণী:জাপানি ভাষার সঙ্গীতশিল্পী
বিষয়শ্রেণী:শিকাগোর অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:শিকাগোর সঙ্গীতশিল্পী
বিষয়শ্রেণী:লস অ্যাঞ্জেলেসের সঙ্গীতশিল্পী
শাহাদাৎ হোসেন লিটন

**শাহাদাৎ  হোসেন লিটন** একজন বাংলাদেশী চলচ্চিত্র পরিচালক এবং গল্প লেখক। তিনি ৫০টিরও বেশি চলচ্চিত্র পরিচালনা করেছেন।

## পেশা
শাহাদাৎ  হোসেন লিটন তার কর্মজীবন ‘রবি *মাস্তান’* চলচ্চিত্রের মাধ্যমে শুরু করেছিলেন।

## চলচ্চিত্রের তালিকা
# রবি মাস্তান (১৯৯৭)
# কঠিন শাস্তি (২০০২)
# ও প্রিয়া তুমি কোথায় (২০০২)
# বুকের পাটা (২০০২)
# রুখে দাঁড়াও (২০০৩)
# ভাড়াটে খুনী (২০০৪)
# কঠিন পুরুষ (২০০৪)
# ফুটপাতের রাজা (২০০৪)
# দিওয়ানা মাস্তানা (২০০৪)
# মাস্তান নাম্বার ওয়ান (২০০৫)
# টপ লিডার (২০০৫)
# নিষিদ্ধ আখড়া (২০০৫)
# গোলাপজান (২০০৫)
# লালু কসাই (২০০৫)
# নগ্ন হামলা (২০০৫)
# লাকী সেভেন (২০০৫) 
# হীরা কেন ডাকাত (২০০৬) 
# নষ্ট ছাত্র (২০০৬)
# ওরা নিষিদ্ধ (২০০৬)
# ঠাণ্ডা মাথার খুনী (২০০৬)
# মাথা গরম (২০০৬)
# গরীবের দাদা (২০০৬)
# আমিই ডন (২০০৬)
# খুনী চেয়ারম্যান (২০০৭)
# জিদ্দি পুলিশ (২০০৭)
# কাবিননামা (২০০৭)
# নীতিবান অফিসার (২০০৮)
# তুমি স্বপ্ন তুমি সাধনা (২০০৮)
# তোমাকে বউ বানাবো (২০০৮)
# মিয়া বাড়ির চাকর (২০০৯)
# ভণ্ড নায়ক (২০০৯)
# বলো না কবুল (২০০৯)
# তুমি স্বপ্ন তুমি সাধনা (২০০৯)
# মায়ের হাতে বেহেস্তের চাবি (২০০৯)
# জীবন মরণের সাথী (২০১০)
# টাকার চেয়ে প্রেম বড় (২০১০) 
# প্রেমে পড়েছি (২০১০) 
# বাপ বড় না শ্বশুর বড় (২০১০) 
# আদরের জামাই (২০১১)
# মারুফ এর চ্যালেঞ্জ (২০১২) 
# জিদ্দি মামা (২০১২)
# মন বোঝেনা (২০১২)
# জোর করে ভালোবাসা হয় না (২০১৩)
# ক্ষোভ (২০১৪)
# তোমার কাছে ঋণী (২০১৪) 
# লাভ স্টেশন (২০১৪) 
# অহংকার (২০১৭)

## আরো দেখুন

* উত্তম আকাশ 
* এসএ হক অলিক

## তথ্যসূত্র

## বহিঃসংযোগ
* 

* 

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র প্রযোজক
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশী পরিচালক
এমি ন্যোটার

**আমালিয়ে এমি ন্যোটার** (মার্চ ২৩,১৮৮২ - এপ্রিল ১৪,১৯৩৫) ছিলেন একজন স্বনামধন্যা জার্মান গণিতবিদ। যদিও 'এমি ন্যোটার'- কেবল এই নামটুকুই বিদুষী এই বিজ্ঞানসাধিকা ব্যবহার করেছেন আজীবন। তিনি বিমূর্ত বীজগণিত এবং তাত্ত্বিক পদার্থবিদ্যায় ন্যোটার তত্ত্ব প্রবর্তন করেন। আলবার্ট আইন্সটাইন, হারমান উইল প্রমুখ তাকে গণিতবিদ্যার ইতিহাসের অনন্যা বলে উল্লেখ করেছেন।

ন্যোটার দক্ষিণ জার্মানির ফ্রাঙ্কোনিয়া প্রদেশের এরলাগেন শহরের এক ইহুদি পরিবারে জন্মগ্রহণ করেন। তার বাবা মাক্স ন্যোটার ছিলেন এরলাগেন বিশ্ববিদ্যালয়ের গণিতের অধ্যাপক। প্রাথমিক ভাবে ইংরেজি এবং ফরাসী ভাষাসাহিত্যে শিক্ষকতার স্বপ্ন দেখলেও শেষপর্যন্ত ন্যোটার এরলাগেন বিশ্ববিদ্যালয়ে অঙ্ক নিয়ে পড়াশোনা করেন। ১৯০৭ সালে পল গর্ডনের তত্ত্বাবধানে গবেষণা শেষ করে ম্যাথামেটিকাল ইন্সটিউট অফ এরলাগেনে অবৈতনিক শিক্ষিকা হিসেবে নিযুক্ত হন। সেইসময় শিক্ষকতার সুযোগ থেকে মেয়েরা বঞ্চিত ছিলেন। পরে ১৯১৫ সালে ডেভিড হিলবার্ট এবং ফেলিক্স ক্লেইন তাকে গটিঙেন বিশ্ববিদ্যালয়ে শিক্ষিকা হিসেবে যোগ দিতে অনুরোধ করেন। যদিও এই বিশ্ববিদ্যালয়ে অধ্যাপিকা হিসেবে নিয়োগপত্র পেতে তাকে ওই বিশ্ববিদ্যালয়েরই রক্ষণশীল দর্শন বিভাগের তুমুল বিরোধিতার মুখোমুখি পড়তে হয়। অবশেষে ১৯১৯ সালে ন্যোটার গটিঙেনের গণিতের অধ্যাপিকা রূপে স্বীকৃতি পান।

১৯৩৩ সাল পর্যন্ত গটিঙেন বিশ্ববিদ্যালয়ের গণিতবিভাগের অন্যতম শিক্ষিকা ছিলেন এমি ন্যোটার। এই সময় তার গবেষণাপত্রগুলি সারা পৃথিবীতে জনপ্রিয়তা লাভ করে। এরপর জার্মান সর্বাধিনায়ক আডলফ হিটলারের ইহুদিবিদ্বেষের কারণে তিনি জার্মানি ছেড়ে যুক্তরাষ্ট্রে পাড়ি জমান। ১৯৩৫ সালে ডিম্বাশয়ে সিস্ট নিয়ে ন্যোটার হাসপাতালে ভর্তি হন। শল্যচিকিৎসায় আরোগ্যের ইঙ্গিত মিললেও মাত্র ৫৩ বছর বয়সে হঠাৎ অকালপ্রয়াত হন।

## ব্যক্তিগত জীবন
থাম্ব|ডান|ডানে_উপরে|পরিবারের সাথে ন্যোটার
এমি ন্যোটার ১৮৮২ খ্রিষ্টাব্দের ২৩ শে মার্চ জন্মগ্রহণ করেন। চার ভাইবোনের মধ্যে তিনিই ছিলেন সর্ববয়োজ্যেষ্ঠা। তার পিতৃদত্ত নাম 'আমেলিয়ে এমি ন্যোটার' হলেও খুব ছোট থেকেই তিনি 'এমি ন্যোটার' বলেই নিজের পরিচয় দিতেন। আত্মীয়স্বজন সকলেরই প্রিয়পাত্রী ছিলেন এমি। খুব কম বয়স থেকে মায়োপিয়া এবং উচ্চারণগত সমস্যাতে ভুগলেও তার বিচারধারা ছিল যুক্তিনির্ভর এবং বিশ্লেষণধর্মী। শোনা যায়, বিভিন্ন ধরনের ধাঁধাঁর সমাধানে এমি সবিশেষ পারদর্শিনী ছিলেন। তবু সেই সময়ের মেয়েদের মতো তাকেও প্রথম থেকেই ঘরকন্নার কাজ শেখানো হয়েছিল। এমি পিয়ানো বাজানোও শিখেছিলেন কিছুদিন। যদিও এসব কাজে এমির তেমন কোনো উৎসাহ কখনোই কারোর চোখে পড়েনি। তবে নৃত্যকলার ওপর তার এক স্বভাবজ দুর্বলতা ছিল।

## তথ্যসূত্র

বিষয়শ্রেণী:জার্মান গণিতবিদ
বিষয়শ্রেণী:১৮৮২-এ জন্ম
বিষয়শ্রেণী:১৯৩৫-এ মৃত্যু
বিষয়শ্রেণী:২০শ শতাব্দীর নারী গণিতবিদ
বিষয়শ্রেণী:২০শ শতাব্দীর নারী বিজ্ঞানী
বিষয়শ্রেণী:জার্মান ইহুদি
বিষয়শ্রেণী:ইহুদি বিজ্ঞানী
বিষয়শ্রেণী:নারী উদ্ভাবক
বিষয়শ্রেণী:২০শ শতাব্দীর নারী উদ্ভাবক
দাদূ জেলা

**দাদূ জেলা** (), () পাকিস্তানের সিন্ধু প্রদেশে অবস্থিত একটি জেলা। দাদূ জেলা ১৯৩১ সালে করাচী জেলার কোত্রি ও মহল কোহিস্তান (পরবর্তীতে জামশোর) তহসিল এবং লরকনা জেলার মেহার, খয়েরপুর নাথান শাহ, দাদূ, জোহী ও সেহওয়ান তেহসিলর একত্রিত করে জেলাটি গঠন হয়েছিল। ভৌগোলিক অবস্থান অনুযায়ী জেলাটির সীমানা সিন্ধু জেলার চার জেলার সাথে সম্পৃক্ত, যেমন: জামশোর, নওশাহরো ফিরোজ, শহীদ বেনজিরাবাদ এবং কাম্বার শাহদাদকোট।

## জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, সিন্ধি হচ্ছে জেলাটির প্রধান ভাষা, যেখানে দাদূর তালুক, জোহি, খয়েরপুর নাথান শাহ এবং মেহের সম্প্রদায় সহ প্রায় ৯৮.৮% মানুষ ব্যবহার করে থাকে।

## চিত্তাকর্ষক স্থান
*গোরাখ পাহাড় -সিন্ধের প্রথম পাহাড়ী স্টেশন
*মনচর হ্রদ -পাকিস্তানের বৃহত্তম হ্রদ
*খুদাবাদ জামে মসজিদ - দাদুর প্রাচীনতম মসজিদ
*ইয়ার মুহাম্মদ কালহোরো সমাধি

## তথ্যসূত্র

## গ্রন্থপঞ্জি
*

বিষয়শ্রেণী:দাদু জেলা
বিষয়শ্রেণী:সিন্ধু প্রদেশের জেলা
হায়দ্রাবাদ জেলা, সিন্ধু

**হায়দ্রাবাদ জেলা** ( ), পাকিস্তানের সিন্ধু প্রদেশে অবস্থিত একটি জেলা। এটির রাজধানী শহরের নাম হচ্ছে হায়দ্রাবাদ নামক শহর। জেলাটি করাচী জেলার পরে সিন্ধুর প্রদেশের দ্বিতীয় বৃহত্তম জেলা শহর, যেখানে প্রায় ৮০% অধিবাসীগণ শহুরে এলাকায় বসবাস করে থাকে। কির্থার জাতীয় উদ্যান হায়দ্রাবাদ জেলার কেন্দ্রীয় অংশে অবস্থিত।

## অবস্থান
হায়দ্রাবাদ জেলা ১০৪,৮৭৭ হেক্টর আয়তন নিয়ে গঠিত হয়েছে। ১৪,২৫০ হেক্টর জমিতে গম চাষ হয়ে থাকে, যেখানে বার্ষিক উত্পাদনের প্রায় ৫৫,০০০ টনের উপরে লক্ষ্যে করা যায়।

## জনসংখ্যার উপাত্ত
প্রধানত মুসলিম জনসংখ্যা মুসলিম লীগ ও পাকিস্তান আন্দোলনকে সমর্থন করে থাকে। ১৯৪৭ সালে পাকিস্তান স্বাধীনতা লাভের পর, সংখ্যালঘু হিন্দু ও শিখরা ভারতে স্থানান্তরিত হয়, যেখানে ভারতের শরণার্থী শিবির হায়দ্রাবাদ জেলায় বসতি স্থাপন করেছিল।

## তথ্যসূত্র

## গ্রন্থপঞ্জি
*

বিষয়শ্রেণী:হায়দ্রাবাদ জেলা, সিন্ধুপ্রদেশ
বিষয়শ্রেণী:সিন্ধু প্রদেশের জেলা
বসগিরি

***বসগিরি*** শামীম আহমেদ রনি পরিচালিত ও টপি খানের খান ফিল্মসের ব্যানারে প্রযোজিত একটি বাংলাদেশী রোমান্টিক অ্যাকশন চলচ্চিত্র। এই চলচ্চিত্রে প্রধান ভূমিকায় অভিনয় করেছেন শাকিব খান ও শবনম বুবলি। চলচ্চিত্রটি ঈদ-উল-আযহা উপলক্ষে ১২ সেপ্টেম্বর ২০১৬ সালে মুক্তি পায়। এটি শবনম বুবলির প্রথম চলচ্চিত্র।

## কাহিনী সংক্ষেপ
*বসগিরি* চলচ্চিত্রের গল্প ফুটে উঠেছে একজন মানুষের গল্প অনুসরণ করে, যিনি বেশ জীবনযাপন করার চেষ্টা করেন, পরে *শহরটির* একটি ডন হয়ে উঠেন।

## অভিনয়

## মুক্তি
চলচ্চিত্রটি ১২ সেপ্টেম্বর ২০১৬ তারিখে ঈদ আল-আযহার ছুটির মুক্তি দেওয়া হয়।   ২০১২ সালের নভেম্বরে চলচ্চিত্র প্রযোজনা প্রতিষ্ঠান জাজ মাল্টিমিডিয়া ঘোষণা করা হয়েছিল যে, পশ্চিমবঙ্গের এসভিএফ এর সাথে চলচ্চিত্র বিনিময় চুক্তির আওতায়, *বসগিরি চলচ্চিত্রটি* ভারতে মুক্তি দেওয়া হবে

### সমালোচকদের প্রতিক্রিয়া
*[[দ্য ডেইলি স্টার]]* এর জাহিদ আকবর একটি পর্যালোচনাতে, *বসগিরি* চলচ্চিত্রকে  প্রদান করেন ও উল্লেখ করেন যে, এটির অভিনেতারা এবং সঙ্গীত ছিল শক্তিশালী, কিন্তু চলচ্চিত্রটির গল্প ছিল দুর্বল।  পর্যালোচনার ক্ষেত্রে মৌলিকতা ও দুর্বল পরিচালনার সমালোচনা করা হয়। এছাড়াও পোশাক, চুলের শৈলী এবং নৃত্য পরিচালনার সমালোচনা করা হয়, তবে নবীন অভিনেত্রী শবনম বুবলির অভিনয় এবং প্রধান চরিত্রে অভিনেতা শাকিব খান প্রশংসা করা হয়, বিশেষ করে তার ঢাকাইয়া আঞ্চলিক ভাষা উচ্চারণের প্রশংসা করেছেন। এছাড়াও চলচ্চিত্র সঙ্গীতেরও প্রশংসা করা হয়।

## সঙ্গীত

*বসগিরি* চলচ্চিত্রের সঙ্গীতে বিভিন্ন শিল্পী কাজ করেছেন। চলচ্চিত্রের সঙ্গীতগুলো লিখেছেন আকাশ, শওকত আলী ইমন, ইমরান মাহমুদুল এবং ডাব্বু পাশাপাশি এতে আরোও কন্ঠ দিয়েছে কনা, ন্যান্সি, এস আই টুটুল এবং শত্রুজিত দাশগুপ্ত।

## পুরস্কার

## তথ্যসূত্র

## বহিঃসংযোগ
* 

বিষয়শ্রেণী:গ্যাংস্টার চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলাদেশী মারপিটধর্মী চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:২০১৬-এর চলচ্চিত্র
বিষয়শ্রেণী:প্রতিশোধ বিষয়ক চলচ্চিত্র
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:বাংলাদেশে ধারণকৃত চলচ্চিত্র
বিষয়শ্রেণী:জাজ মাল্টিমিডিয়া'র চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:শামীম আহমেদ রনি পরিচালিত চলচ্চিত্র
বিষয়শ্রেণী:ঢাকায় ধারণকৃত চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:ইমরান মাহমুদুল সুরারোপিত চলচ্চিত্র
ব্র্যাড ডরিফ

**ব্র্যাডফোর্ড ক্লড ডরিফ** (; ১৮ মার্চ ১৯৫০) হলেন একজন মার্কিন অভিনেতা। তিনি *[[ওয়ান ফ্লু ওভার দ্য কুকুস নেস্ট (চলচ্চিত্র)|ওয়ান ফ্লু ওভার দ্য কুকুস নেস্ট]]* চলচ্চিত্রে বিলি বিবিট চরিত্রে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার ও বর্ষসেরা নবীন তারকা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন।

ডরিফ অভিনীত অন্যান্য উল্লেখযোগ্য চলচ্চিত্রসমূহ হল *ডান* (১৯৮৪), *[[মিসিসিপি বার্নিং]]* (১৯৮৮), *[[দ্য লর্ড অব দ্য রিংস: দ্য টু টাওয়ার্স]]* (২০০২), এবং *চাইল্ড্‌স প্লে* ফ্র্যাঞ্চাইজি। তিনি *ডেডউড* (২০০৪-২০০৬, ২০১৯) টেলিভিশন ধারাবাহিকে অভিনয় করে একটি প্রাইমটাইম এমি পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:পশ্চিম ভার্জিনিয়ার অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:ফরাসি বংশোদ্ভূত মার্কিন ব্যক্তি
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
সুজান টাইরেল

**সুজান টাইরেল** (; জন্ম: **সুজান জিলিয়ান ক্রিমার**, ১৮ মার্চ ১৯৪৫ - ১৬ জুন ২০১২) ছিলেন একজন মার্কিন অভিনেত্রী। তিনি ১৯৬০-এর দশকে নিউ ইয়র্ক সিটিতে ব্রডওয়ে ও অফ-ব্রডওয়ে মঞ্চে কাজের মধ্য দিয়ে তার অভিনয় জীবন শুরু করেন। তার প্রথম চলচ্চিত্র *শুট আউট* (১৯৭১)। তিনি জন হিউস্টনের *[[ফ্যাট সিটি (চলচ্চিত্র)|ফ্যাট সিটি]]* (১৯৭২) চলচ্চিত্রে উমা লি গ্রির চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি অ্যান্ডি ওয়ারলের *ব্যাড* (১৯৭৭) চলচ্চিত্রে তার কাজের জন্য শ্রেষ্ঠ পার্শ্ব অভিনেত্রী বিভাগে স্যাটার্ন পুরস্কার লাভ করেন। তিনি *ক্রাই বেবি* (১৯৯০) চলচ্চিত্রে অভিনয় করে এলজিবিটি সম্প্রদায়ের কাছে জনপ্রিয় হয়ে ওঠেন।

## প্রারম্ভিক জীবন
টাইরেল ১৯৪৫ সালের ১৮ই মার্চ ক্যালিফোর্নিয়ার সান ফ্রান্সিস্কোতে জন্মগ্রহণ করেন। তার জন্মনাম সুজান জিলিয়ান ক্রিমার। তার মাতা জিলিয়ান টাইরেল (১৯১৩-২০১২) ছিলেন ব্রিটিশ এবং পিতা জন ক্রিমার ছিলেন মার্কিনী। তার মাতা ১৯৩০ ও ১৯৪০-এর দশকে চীন ও ফিলিপাইনে ডিপ্লোমেটিক কর্পসের সদস্য ছিলেন। তার পিতা উইলিয়াম মরিস এজেন্সির প্রতিনিধি ছিলেন, যিনি লিও ক্যারিলো, লরেট্টা ইয়ং, এড উইন ও ক্যারল লমবার্ডের প্রতিনিধিত্ব করতেন।

টাইরেলের শৈশব কাটে কানেটিকাটের নিউ ক্যানানে। তিনি পড়াশোনায় দুর্বল ছিলেন এবং কৌশোরে তার মায়ের নিকট থেকে দূরে সরে যান। তার পিতার পরিচয়ের সূত্রে তিনি সামার স্টকে ও স্থানীয় মঞ্চে কাজ শুরু করেন। ১৯৬৩ সালে নিউ ইয়র্ক সিটিতে আর্ট কার্নি অভিনীত হাস্যরসাত্মক *টাইম আউট ফর জিঞ্জার* নাটকে কাজ করেন। তার পিতা *লুক* ম্যাগাজিনকে তার এই নাটকের সফরকে অনুসরণ করতে অনুরোধ করেন, কিন্তু তিনি মৌমাছির হুলের প্রভাবে কিছুদিনের মধ্যেই মারা যান।

## কর্মজীবন
টাইরেলের ব্রডওয়ে মঞ্চে অভিষেক ঘটে ১৯৬৫ সালে হাস্যরসাত্মক *ক্যাকটাস ফ্লাওয়ার* নাটক দিয়ে। তিনি লিংকন সেন্টারের রিপারটরি থিয়েটারের সদস্য হিসেবে ১৯৬৮ সালে লি জে. কব অভিনীত *[[কিং লিয়ার]]*, উইলিয়াম গিবসনের *আ ক্রাই অব প্লেয়ার্স*, ১৯৬৯ সালে *দ্য টাইম অব ইওর লাইফ* নাটকের পুনরুজ্জীবিতকরণে এবং ১৯৭০ সালে *ক্যামিনো রিল* নাটকে অভিনয় করেন। অফ-ব্রডওয়ে মঞ্চে টাইরেল ১৯৬৭ সালে ল্যান্ডফোর্ড উইলসনের *দ্য রাইমার্স অব এল্ডরিচ* ও ১৯৭৯ সালে আমেরিকান প্লেস থিয়েটারে *ফাদার্স ডে* নাটকে অভিনয় করেন।

টেলিভিশনে তার প্রথম কাজ ছিল *মিস্টার নোভাক* (১৯৬৪)। ১৯৭১ সালে তিনি *বোনানজা* ধারাবাহিকের একটি পর্বে একজন মদ্যপ মায়ের চরিত্রে অভিনয় করেন। একই বছর হেনরি হ্যাথাওয়ের পশ্চিমা ধাঁচের *শুট আউট*-এ কাজের মাধ্যমে তার চলচ্চিত্রে অভিষেক ঘটে। এই ছবিতে তাকে প্লাকি সালুন গার্ল চরিত্রে দেখা যায়, যাকে জিম্মি করে নিয়ে যাওয়া হয় এবং গ্রেগরি পেকের অভিনীত চরিত্রটি উদ্ধার করে।

## তথ্যসূত্র

## বহিঃসংযোগ

* 
* 
* 
* 
* 

বিষয়শ্রেণী:১৯৪৫-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:সান ফ্রান্সিস্কোর অভিনেত্রী
বিষয়শ্রেণী:টেক্সাসে রোগ সংক্রান্ত মৃত্যু
বিষয়শ্রেণী:স্যাটার্ন পুরস্কার বিজয়ী
বিষয়শ্রেণী:লস অ্যাঞ্জেলেসের অভিনেত্রী
বিষয়শ্রেণী:রক্তের রোগে মৃত্যু
বিষয়শ্রেণী:ব্রিটিশ বংশোদ্ভূত মার্কিন ব্যক্তি
হায়দ্রাবাদ জেলা

**হায়দ্রাবাদ জেলা** দ্বারা উল্লেখিত হতে পারে:

* হায়দ্রাবাদ জেলা, ভারত
* হায়দ্রাবাদ জেলা, সিন্ধু, পাকিস্তান

বিষয়শ্রেণী:জেলার নামের দ্ব্যর্থতা নিরসন পাতা
পুঞ্চ জেলা, ভারত

**পুঞ্চ** () ভারতের জম্মু বিভাগ-এর ১০টি জেলার মধ্যে অন্যতম একটি জেলা। পাকিস্তান শাসিত কাশ্মীরের পুঞ্চ জেলার সীমান্তবর্তী পুঞ্চ জেলা অবস্থিত এবং ভারত ও পাকিস্তানের মধ্যে সীমান্তবর্তী অংশ হিসেবে পরিচিত জেলাটি।

পুঞ্চ জেলার প্রধান শহরের নাম হচ্ছে পুঞ্চ ।

## ইতিহাস
সতেরো শতকের শেষে ১৮৩৭ খ্রিষ্টাব্দের দিকে, হাভেলি তহসিলেরে লোরানের মুসলিম রাজাদের শাসনকালে পুঞ্চ গঠিত হয়েছিল। এরপর এলাকাটি রাজা ফয়েজতলাব পাঞ্জাব সরকার শাসন করেন। ১৮৪৮ সালে জম্মু ও কাশ্মীরের মহারাজা গুলব সিং পাহাড়ী অঞ্চলের হস্তান্তরের জন্য পুঞ্চকে অন্তর্ভুক্ত করেছিলেন। এই স্থানান্তরের পূর্বে পুঞ্চকে লাহোরের জেলা হিসেবে মনে করা হত।

## ভূগোল
পুঞ্চ জেলার মোট আয়তন ১,৬৭৪ বর্গকিলোমিটার (৬৪৬ বর্গমাইল)। জেলাটির পূর্বে কুলগাম জেলা , শোপিয়ান জেলা এবং বুদগাম জেলা , দক্ষিণে রাজৌরি জেলা , উত্তরে পাকিস্তান শাসিত হাভেলি জেলা এবং জম্মু ও কাশ্মীরের বারামুল্লা জেলা , পশ্চিমে পাকিস্তান শাসিত কাশ্মীরের পুঞ্চ জেলা অবস্থিত।

এই জেলায় পাকিস্তানের নিয়ন্ত্রণাধীন পুঞ্চ বিভাগের ( বাগ জেলা , হাভেলি জেলা , পুঞ্চ জেলা , সুধনোতি জেলা ) এলাকাগুলিও অন্তর্ভুক্ত রয়েছে । 

উত্তরে হাভেলি জেলার হাজী পীর খাত পাকিস্তানের নিয়ন্ত্রণে থাকায় এটি বারামুল্লা উরি হতে সরাসরি যোগাযোগে বিচ্ছিন্ন।  

পুঞ্চ শহরের অদূরে চাকান দা বাগ নিয়ন্ত্রণ রেখা বরাবর অবস্থিত। 

মেন্ধর তেহসিল এখানকার অন্যতম সক্রিয় নিয়ন্ত্রন অঞ্চল।  প্রাচীন মেন্ধর সেতুটি নিয়ন্ত্রণ রেখা বরাবর অবস্থিত।  

## প্রশাসন
পুঞ্চ হাভেলি বিধানসভাটি জম্মু লোকসভার অন্তর্গত। জেলাটি প্রশাসনিকভাবে ৪টি তহসিলে বিভক্ত।
*হাভেলি তহসিল
*মান্ডি তহসিল
*মেন্ধার তহসিল
*সুরাংকোট তহসিল

## জনউপাত্ত
ভারতীয় সেনাবাহিনীর  **জম্মু ও কাশ্মীর রাইফেলস** রেজিমেন্ট-এর সৈন্য নিয়োগ এখন থেকেই হয়।

## যোগাযোগ
### আকাশপথে
পুঞ্চ বিমানবন্দর একটি হেলিকপ্টার বিমানবন্দর। ভারত-পাকিস্তান যুদ্ধ ১৯৪৭-এ এটি ভারতীয় সৈন্যের রসদ সরবরাহে ব্যবহৃত হয়। সেসময় মার্কিন নির্মিত রয়্যাল ইন্ডিয়ান এয়ার ফোর্সের **ডগলাস সি-47 স্কাইট্রেন** পরিবহন বিমান এখানে প্রথম অবতরণ করে। ভারতীয় পাইলট উইং কমান্ডার **মেহার সিং** সর্বপ্রথম প্রথম এখানে অবতরণ করেন। সেসময় নিশীথে তৈল বাতির আলোয় কোনো অবতরণ যন্ত্রের সাহায্য ছাড়াই অবতরণে সক্ষম হন।

## চিত্রমালা

## তথ্যসূত্র

## বহিঃসংযোগ

*Official website of the Government of Azad Kashmir
*

বিষয়শ্রেণী:জম্মু ও কাশ্মীরের জেলা
বিষয়শ্রেণী:পুঞ্চ জেলা, ভারত
বিষয়শ্রেণী:ভারতের সংখ্যালঘু ঘনীভূত জেলা
সুরাট মেট্রো

**সুরাট মেট্রো** একটি দ্রুতগামী গণপরিবহন ব্যবস্থা, যা গুজরাতেরাট শহরের জন্য প্রস্তাবিত। কেন্দ্রীয় সরকার ১১ মার্চ ২০১৯ সালে সুরাট মেট্রো রেল প্রকল্পের অনুমোদন দিয়েছে, যার মধ্যে ২ টি মেট্রো রেল  করিডোর রয়েছে এবং মেট্রো করিডোর দুটির মোট দৈর্ঘ্য ৪০.৩৫ কিলোমিটার। প্রকল্পটিতে ৫ বছরের মধ্যে আনুমানিক খরচ হবে ১২,০২০.৩২ কোটি টাকা।
## উন্নয়ন
আগস্ট ২০১২ সালে, সুরাট পৌর কর্পোরেশন (এসএমসি) মেট্রো প্রকল্পের জন্য চারটি রেল রুট প্রস্তাব করেছিল। ২০১৭ সালের জানুয়ারিতে গুজরাত সরকার দুটি করিডোড অনুমোদন করেছিল। করিডোর দুটি হল- সার্থানা, ভারাচহ থেকে ড্রিম সিটি (২২ কিলোমিটার বা ১৪ মাইল) এবং বৈশান ডিপো থেকে সারলি (১৮ কিলোমিটার বা ১১ মাইল) পর্যন্ত বিস্তৃত।

## অবস্থা
***০৯ মার্চ ২০১৯**: পাবলিক ইনভেস্টমেন্ট বোর্ড (পিআইবি) ১২ হাজার কোটি টাকার সুরাট মেট্রো রেল প্রকল্পের অনুমোদন দেয়।
***১১ মার্চ ২০১৯**: কেন্দ্রীয় সরকার কর্তৃক অনুমোদিত হয় ৪০.৫৫ কিলোমিটারের সুরাট মেট্রো রেল প্রকল্প।

## তথ্যসূত্র

## বহিঃসংযোগ

বিষয়শ্রেণী:ভারতে প্রস্তাবিত দ্রুতগামী গণপরিবহন ব্যবস্থা
বিষয়শ্রেণী:ভারতে স্ট্যান্ডার্ড গেজ রেলওয়ে
বকশীগঞ্জ পৌরসভা

**বকশীগঞ্জ পৌরসভা** বাংলাদেশের জামালপুর জেলার বকশীগঞ্জ উপজেলার অন্তর্গত একটি পৌরসভা।

## অবস্থান
এই পৌরসভাটি বকশীগঞ্জ উপজেলায় অবস্থিত। এর উত্তরে দেওয়ানগঞ্জ উপজেলা ও ভারত, দক্ষিণে শ্রীবরদী উপজেলা ও ইসলামপুর, পূর্বে শ্রীবরদী উপজেলা এবং পশ্চিমে দেওয়ানগঞ্জ উপজেলা অবস্থিত।

## ইতিহাস

বকশীগঞ্জ পৌরসভা ৫ ফেব্রুয়ারি ২০১৩ সালে ৯টি ওয়ার্ড নিয়ে গঠিত হয়। ২০১৭ সালের ২৮ ডিসেম্বর বকশীগঞ্জ পৌরসভার প্রথম পৌরসভা নির্বাচন অনুষ্ঠিত হয়।

## প্রশাসক

## প্রশাসনিক এলাকা

## জনসংখ্যার উপাত্ত
বাংলাদেশের ২০১১ সালের আদমশুমারি (জনসংখ্যা গণনা) অনুযায়ী বকশীগঞ্জ পৌরসভার জনসংখ্যা ৫০১৭৬ জন।

## শিক্ষা
উল্লেখযোগ্য শিক্ষা প্রতিষ্ঠানের মধ্যে 
রয়েছে 

☞ টেক্সটাইল ভোকেশনাল ইন্সটিটিউট। 

☞ উলফাতুন্নেছা সরকারি বালিকা উচ্চ বিদ্যালয়।

☞ বকশীগঞ্জ মডেল সরকারি প্রাথমিক বিদ্যালয়।

☞ বকশীগঞ্জ এন. এম উচ্চ বিদ্যালয় (১৯৩৫)।

☞ বকশীগঞ্জ সরকারি কিয়ামত উল্লাহ্ কলেজ।

☞ খাতেমুন মঈন মহিলা কলেজ।

☞ ইসলামিক ফাউন্ডেশন।

☞ দড়িপাড়া সরকারি প্রাথমিক বিদ্যালয়।

☞ ডলফিন আইডিয়াল একাডেমি।

☞ শাহিন ক্যাডেট স্কুল।

☞ জিনিয়া ওমর মডেল স্কুল।

## দর্শনীয় স্থান
*পুরাতন জেলখানা
*বাবুল চিশতী ইন্ড্রাষ্ট্রিয়াল পার্ক
*মসজিদে নুর
*নীলকরদের কুঠি
*প্রায় ৩শত বছর পুরোনো কাচারি ভবন
*কুখড়ার বিল
*
## হাট-বাজার
বকশীগঞ্জ পৌরসভার হাট-বাজার সমূহঃ
* বকশীগঞ্জ হাট-বাজার (রবি এবং বৃহস্পতি বড় হাট বসে থাকে)
*পাখিমারা মোড়
*মাস্টার বাড়ি বাজার
*নয়াপাড়া মোড়

## বহিঃসংযোগ
* বকশীগঞ্জ উপজেলা

## তথ্যসূত্র

বিষয়শ্রেণী:জামালপুর জেলার পৌরসভা
বিষয়শ্রেণী:২০১৩-এ প্রতিষ্ঠিত
তারা রানী শ্রীবাস্তব

**তারা রানী শ্রীবাস্তব** ছিলেন ভারতবর্ষের বিহারে জন্ম নেওয়া এক স্বাধীনতা সংগ্রামী যিনি মহাত্মা গান্ধীর ভারত ছাড় আন্দোলনে অংশ নেবার জন্য সুপরিচিত। তিনি এবং তার স্বামী ফুলেন্দু বাবু বিহার প্রদেশের সারন জেলায় বাস করতেন। ১৯৪২ সালে তিনি এবং তার স্বামী বিহারের সিওয়ানে স্থানীয় পুলিশ স্টেশনের দিকে এগিয়ে যাওয়া এক মিছিলের নেতৃত্ব দিচ্ছিলেন। ঐ মিছিলে পুলিশ গুলি চালালে তার স্বামী গুলিবিদ্ধ হন ও দেশের জন্য নিজের জীবন উৎসর্গ করেন। নিজের জীবনসঙ্গীর মৃত্যুর পরও থেমে থাকেন নি এই মহীয়সী নারী। ভারতের স্বাধীনতা লাভ করার পূর্বমুহূর্ত  পর্যন্ত লড়ে গিয়েছেন ঔপনিবেশিক শক্তির বিরুদ্ধে।

## ব্যক্তিগত জীবন
তারা রানী শ্রীবাস্তব বিহার প্রদেশের রাজধানী পাটনার নিকটবর্তী সারন জেলায় জন্মগ্রহণ করেন। ফুলেন্দু বাবুর সাথে অল্পবয়সেই বিবাহ বন্ধনে আবদ্ধ হন তিনি।

## স্বাধীনতা সংগ্রামে অংশগ্রহণ
নিজের এলাকার নারীদের স্বাধীনতা সংগ্রামে যুক্ত করতে তারা রানীর অবদান ছিল অনস্বীকার্য। তার প্রচেষ্টায়, তার এলাকার বহু নারী, ব্রিটিশবিরোধী আন্দোলনে অংশ নিয়েছিলেন। তিনি এমন সময়ে ভারতীয় নারীদের ব্রিটিশবিরোধী আন্দোলনে শামিল করেছিলেন, যখন ভারতীয় নারীদের ঘরের বাইরে পা ফেলাকে সমাজ বাঁকা চোখে দেখত। সামাজিক দৃষ্টিকে গ্রাহ্য না করে, দেশমাতৃকার টানে, তারা রানীর ডাকে, ঔপনিবেশিক শক্তির বিরুদ্ধে সংগ্রামে নেমেছিলেন বহু নারী।

১৯৪২ সালের আগস্ট মাসের ১২ তারিখে মহাত্মা গান্ধীর ডাকে তিনি এবং তার স্বামীর নেতৃত্বে বিহারের সিওয়ানে অবস্থিত একটি পুলিশ স্টেশনে ভারতের তেরঙ্গা পতাকা উত্তোলনের জন্য একটি মিছিল বের হয়, যা ছিল সাম্রাজ্যবাদী ব্রিটিশ শাসকগোষ্ঠীর 'চূড়ান্ত অবমাননা'। সাম্রাজ্যবাদী গোষ্ঠীর তাঁবেদার পুলিশ বাহিনী, মিছিলের জনতাকে নিবৃত্ত করতে মিছিলে অংশগ্রহণকারী জনতার ওপর লাঠিচার্জ শুরু করে। পরিস্থিতি নিয়ন্ত্রণের বাইরে চলে গেলে, পুলিশ জনতার ওপর গুলি চালায়। ফলে বহু স্বাধীনতা সংগ্রামী গুলিবিদ্ধ ও আহত হন, যাঁদের মধ্যে, তার স্বামী ফুলেন্দু বাবুও ছিলেন। স্বামী গুলিবিদ্ধ হবার পরও, তারা রানী তার শাড়ির পাড় দিয়ে ফুলেন্দু বাবুর ক্ষতস্থান বেঁধে দিয়ে, পুলিশ স্টেশন অভিমুখে যাওয়া জনতাকে সামনের দিকে এগিয়ে নিয়ে যান, যেখানে তিনি ভারতের পতাকা উত্তোলনের চেষ্টা করেছিলেন। ফিরে আসার পর, তিনি আবিষ্কার করেন যে, তার স্বামী পুলিশের গুলিতে শহিদ হয়েছেন। ১৯৪২ সালের আগস্ট মাসের ১৫ তারিখে তার স্বামী ফুলেন্দু বাবুর দেশের প্রতি আত্মত্যাগের স্মরণে সারন জেলার ছাপরায় এক প্রার্থনাসভা অনুষ্ঠিত হয়।

স্বামীকে হারানোর পর ভেঙে না পড়ে ভারতের স্বাধীনতা লাভের পূর্বপর্যন্ত ব্রিটিশদের বিরুদ্ধে লড়ে গিয়েছেন তিনি। ভারতের স্বাধীনতা সংগ্রামের ইতিহাসে তার নাম স্বর্ণাক্ষরে লেখা থাকবে।

## তথ্যসূত্র

বিষয়শ্রেণী:জীবিত ব্যক্তির জীবনীমূলক নিবন্ধ যার উৎস অপর্যাপ্ত
বিষয়শ্রেণী:ভারতীয় ব্যক্তি
বিষয়শ্রেণী:ভারতীয় নারী স্বাধীনতা কর্মী
সিলেট (দ্ব্যর্থতা নিরসন)

**সিলেট** বলতে বোঝানো হতে পারে -
* সিলেট জেলা - বাংলাদেশের উত্তর-পূর্বাঞ্চলের একটি প্রশাসনিক অঞ্চল এবং সিলেট বিভাগের অধিভুক্ত একটি জেলা;
* সিলেট অঞ্চল - বাংলাদেশের উত্তর পূর্বাঞ্চলের সিলেট অঞ্চল এবং ভারতের বরাক উপত্যকা নিয়ে গঠিত;
* সিলেট বিভাগ - বাংলাদেশের উত্তর-পূর্ব প্রান্তে অবস্থিত একটি প্রশাসনিক অঞ্চল, যা সিলেট, মৌলভীবাজার, সুনামগঞ্জ ও হবিগঞ্জ — এই চারটি জেলা নিয়ে গঠিত।
জাসিন্ডা আরডার্ন

**জাসিন্ডা কেট লরেল আরডার্ন** (; জন্ম ২৬ জুলাই ১৯৮০) হলেন একজন নিউজিল্যান্ডীয় রাজনীতিক, যিনি ২০১৭ সালের ২৬শে অক্টোবর ৩৭ বছর বয়সে নিউজিল্যান্ডের ৪০তম প্রধানমন্ত্রীর দায়িত্ব গ্রহণ করেন। আরডার্ন ২০১৭ সালের ৮ই মার্চ থেকে মাউন্ট অ্যালবার্ট ইলেক্টোরেটের সংসদ সদস্য; তিনি ২০০৮ সালের সাধারণ নির্বাচনে তালিকাভুক্ত সংসদ সদস্য হিসেবে প্রথম হাউজ অব রিপ্রেজেন্টেটিভসের জন্য নির্বাচিত হন। তিনি ২০২৩ সালের ৭ ফেব্রুয়ারি লেবার পার্টির প্রধানের পদ থেকে সরে দাঁড়ান।

২০০১ সালে ওয়াইকাটো বিশ্ববিদ্যালয় থেকে স্নাতক সম্পন্ন করে আরডার্ন তৎকালীন প্রধানমন্ত্রী হেলেন ক্লার্কের দপ্তরে গবেষক হিসেবে যোগদান করেন। তিনি পরবর্তী কালে যুক্তরাজ্যে ব্রিটিশ প্রধানমন্ত্রী টনি ব্লেয়ারের নীতি-নির্ধারণী উপদেষ্টা হিসেবে কাজ করেন। ২০০৮ সালে তিনি ইন্টারন্যাশনাল ইউনিয়ন অব সোশ্যালিস্ট ইয়ুথের সভাপতি নির্বাচিত হন। তিনি বিশ্বে দ্বিতীয় প্রধানমন্ত্রী যিনি ক্ষমতায় থাকাকালে মা হয়েছেন।

## প্রারম্ভিক জীবন ও শিক্ষা
জাসিন্ডা আরডার্ন ১৯৮০ সালের ২৬শে জুলাই নিউজিল্যান্ডের হ্যামিলটনে জন্মগ্রহণ করেন। তার পিতা রস আরডার্ন একজন পুলিশ কর্মকর্তা এবং মাতা লরেল (বটমলি) আরডার্ন স্কুলের সহকারী ছিলেন। আরডার্ন তার পিতার কর্মস্থল মরিন্সভিল ও মুরুপারায় বেড়ে ওঠেন। তিনি মরিন্সভিল কলেজে পড়াশোনা করেন, যেখানে তিনি স্কুলের বোর্ড অব ট্রাস্টির শিক্ষার্থীদের প্রতিনিধি ছিলেন। তিনি ২০০১ সালে ওয়াইকাটো বিশ্ববিদ্যালয় থেকে রাজনীতি ও গণসম্পর্ক বিষয়ে ব্যাচেলর অব কমিউনিকেশন স্টাডিজ (বিসিএস) ডিগ্রি অর্জন করেন।

## তথ্যসূত্র

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়াইকাতো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউজিল্যান্ডীয় অজ্ঞেয়বাদী
বিষয়শ্রেণী:নিউজিল্যান্ডীয় নারীবাদী
বিষয়শ্রেণী:নিউজিল্যান্ডীয় রাজনীতিবিদ
বিষয়শ্রেণী:নিউজিল্যান্ডের প্রধানমন্ত্রী
বিষয়শ্রেণী:নারী প্রধানমন্ত্রী
বিষয়শ্রেণী:নিউজিল্যান্ডের ব্যক্তি
বিষয়শ্রেণী:বিরোধীদলীয় নেত্রী
বিষয়শ্রেণী:বিরোধীদলীয় নেতা (নিউজিল্যান্ড)
বিষয়শ্রেণী:নিউজিল্যান্ড শ্রমিক দলের নেতা
বিষয়শ্রেণী:নিউজিল্যান্ড শ্রমিক দলের সংসদ সদস্য
বিষয়শ্রেণী:ইংরেজ বংশোদ্ভূত নিউজিল্যান্ডীয় ব্যক্তি
বিষয়শ্রেণী:ওশেনিয়ার নারী প্রধানমন্ত্রী
বিষয়শ্রেণী:২১শ শতাব্দীর নারী প্রধানমন্ত্রী
বিষয়শ্রেণী:২১শ শতাব্দীর নিউজিল্যান্ডীয় নারী রাজনীতিবিদ
বিষয়শ্রেণী:সাইবার বুলিংয়ের শিকার
অনিল কুমার গায়েন

**অনিল কুমার গায়েন** () (১ ফেব্রুয়ারি ১৯১৯ - ৭ ফেব্রুয়ারি ১৯৭৮) একজন ভারতীয় গণিতবিদ এবং পরিসংখ্যানবিদ, যিনি তার সহকর্মী রোনাল্ড ফিশারের সঙ্গে ফলিত পরিসংখ্যানের ক্ষেত্রে পিয়ারসন সহসম্বন্ধ গুণাঙ্ক নির্ণয়ের জন্য পরিচিত। তিনি কেমব্রিজ বিশ্ববিদ্যালয় থেকে হেনরি এলিস ড্যানিয়েলসের তত্ত্বাবধানে পিএইচডি লাভ করেন। তিনি রয়েল স্ট্যাটিস্টিকাল সোসাইটি এবং ক্যামব্রিজ ফিলোসফিকাল সোসাইটির ফেলো হিসাবে সম্মানিত হন।

গায়েন ইন্ডিয়ান সায়েন্স কংগ্রেস অ্যাসোসিয়েশনের পরিসংখ্যান বিভাগের সভাপতি এবং তার পাশাপাশি ভারতীয় ইনস্টিটিউট অফ টেকনোলজির গণিত বিভাগের প্রধান ছিলেন। পরবর্তীকালে তিনি বাংলার নবজাগরণের বিখ্যাত সমাজসংস্কারক, ঈশ্বর চন্দ্র বিদ্যাসাগরের নামানুসারে বিদ্যাসাগর বিশ্ববিদ্যালয় প্রতিষ্ঠা করেন।

## প্রথম জীবন
অনিল কুমার গাইন পশ্চিমবঙ্গের পূর্ব মেদিনীপুর জেলার লক্ষ্মীগ্রামের গরিব বাঙালি পরিবারে জন্মগ্রহণ করেন।  তাঁর বাবার নাম জীবনকৃষ্ণ গায়েন ও মায়ের নাম পঞ্চমী দেবী। শৈশবকালে তাঁর বাবা মারা গেলে, তিনি এবং তার ভাইবোনেরা তার বিধবা মায়ের সঙ্গে অর্থনৈতিক কষ্টের মধ্যে দিয়ে বড়ো হন। তিনি একটি সাধারণ স্থানীয় বিদ্যালয়ে প্রাথমিক শিক্ষা গ্রহণ করেন। বিদ্যালয় শিক্ষার পর তিনি সুরেন্দ্রনাথ কলেজ থেকে গণিত অধ্যয়ন করার জন্য কলকাতায় যান, এরপর কলকাতা বিশ্ববিদ্যালয় থেকে স্নাতকোত্তর ডিগ্রি অর্জন করেন। ১৯৪৩ খ্রিস্টাব্দে তিনি ইউনিভার্সিটির গোল্ড মেডেলিস্ট হন।

## কর্মজীবন
১৯৪৭ খ্রিস্টাব্দে তিনি পিএইচডি লাভের জন্য ইংল্যান্ড ভ্রমণ করেন। গণিতের পরিসংখ্যানে  কেমব্রিজ বিশ্ববিদ্যালয় থেকে শিক্ষাগ্রহণকালে তিনি হেনরি এলিস ড্যানিয়েলসের তত্ত্বাবধানে তার বেশিরভাগ কাগজপত্র লেখেন। তিনি সেখানে স্যার রোনাল্ড ফিশারের সঙ্গে বন্ধুত্ব করেন এবং ফলিত পরিসংখ্যানের ক্ষেত্রে তার সঙ্গের বেশিরভাগ সময় কাটিয়েছিলেন।

ভারতে ফিরে এসে তিনি ইন্ডিয়ান স্ট্যাটিস্টিক্যাল ইনস্টিটিউট এবং কলকাতা বিশ্ববিদ্যালয়ে পড়াশোনা শুরু করেন এবং অবশেষে খড়গপুরে ইন্ডিয়ান ইনস্টিটিউট অফ টেকনোলজিতে যোগ দেন, যেখানে তিনি তার বেশিরভাগ অবশিষ্ট কর্মজীবন কাটিয়েছিলেন। খড়গপুরে থাকাকালীন তিনি ন্যাশনাল কাউন্সিল ফর এডুকেশনাল রিসার্চ এন্ড ট্রেনিং (এনসিইআরটি) এর মতো শিক্ষা প্রকল্পগুলিতে কাজ শুরু করেন। শিক্ষা বিপ্লবের এই আগ্রহের ফলে অবশেষে বিদ্যাসাগর বিশ্ববিদ্যালয়ের সূচনা ঘটে। বিশ্ববিদ্যালয়টি বিশ্ববিদ্যালয় মঞ্জুরি কমিশন (ভারত) দ্বারা ১৯৮১ খ্রিস্টাব্দে আইন অনুযায়ী প্রতিষ্ঠিত হয়েছিল।

## মৃত্যু
বাংলায় শিক্ষা বিপ্লব করার প্রচেষ্টায় তিনি বাংলার নবজাগরণের একজন বিশিষ্ট পণ্ডিত ও শিক্ষিত ব্যক্তিত্ব হয়ে ওঠেন। ২০১২ খ্রিস্টাব্দে বিদ্যাসাগর বিশ্ববিদ্যালযয়ের উদুঅগে তাঁর অবদানকে সম্মান জানাতে অনিল কুমার গাইন মেমোরিয়াল লেকচার প্রতিষ্ঠিত হয়।

## তথ্যসূত্র

বিষয়শ্রেণী:বাঙালি হিন্দু
বিষয়শ্রেণী:ভারতীয় গণিতবিদ
বিষয়শ্রেণী:গবেষক
বিষয়শ্রেণী:বাংলার নবজাগরণ
বিষয়শ্রেণী:২০শ শতাব্দীর ভারতীয় গণিতবিদ
বিষয়শ্রেণী:১৯১৯-এ জন্ম
বিষয়শ্রেণী:১৯৭৮-এ মৃত্যু
বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সুরেন্দ্রনাথ কলেজের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:রয়েল সোসাইটির সভ্য
বিষয়শ্রেণী:২০শ শতাব্দীর ভারতীয় অর্থনীতিবিদ
বিষয়শ্রেণী:কলকাতার পণ্ডিত
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:কেমব্রিজ বিশ্ববিদ্যালয়ের শিক্ষক
বিষয়শ্রেণী:ভারতীয় পরিসংখ্যানবিদ
বিষয়শ্রেণী:বাঙালি গণিতবিদ
শিশির কুমার মিত্র

**শিশির কুমার মিত্র** (২৪ অক্টোবর ১৮৯০- ১৩ আগস্ট ১৯৬৩) ছিলেন একজন ভারতীয় বাঙালি পদার্থবিদ। ভারতীয় উপমহাদেশে বেতার যোগাযোগ সম্পর্কিত গবেষণা প্রতিষ্ঠান ও প্রাতিষ্ঠানিক শিক্ষাদান শুরু হয় ডক্টর শিশির কুমার মিত্রের হাত ধরে।

## জন্ম ও বংশপরিচয়
শিশিরকুমার মিত্র কলকাতার হুগলি জেলার কোন্নগর শহরতলিতে জন্মগ্রহণ করেন। তিনি জয়কৃষ্ণ মিত্রের তৃতীয় পুত্র। ডক্টর মিত্রের জন্মের সময়ে তিনি বিদ্যালয়ে শিক্ষকতা করতেন। তার মাতা শরত্কুমারী দেবী ছিলেনএকজন মেডিকেল ছাত্রী। কলকাতায় থাকাকালীন, জয়কৃষ্ণ অনেক বিশিষ্ট পণ্ডিত, বিশেষত ঈশ্বর চন্দ্র বিদ্যাসাগর এবং বিপিন চন্দ্র পালের সাথে পরিচিত হন। কলকাতায় এসে জয়কৃষ্ণ ক্যাম্পবেল মেডিকেল কলেজের ছাত্র হিসেবে তার স্ত্রীকে ভর্তি করে দেন। ১৮৯২ খ্রিষ্টাব্দে শরত্কুমারী চিকিৎসক হিসাবে যোগ্যতা অর্জন করেন এবং ভাগালপুর নগরের লেডি ডাফরিন হাসপাতালে ভর্তি হন।

## শিক্ষা জীবন
কলকাতা বিশ্ববিদ্যালয় ত্যাগ করার পর পরিবারকে সমর্থন করার জন্য ডক্টর মিত্র তার প্রাক্তন কলেজ টি টি এন এন কলেজের লেকচারার হিসেবে নিযুক্ত হন। ১৯১২ সালে প্রেসিডেন্সি কলেজ থেকে স্নাতকোত্তর পরীক্ষায় প্রথম বিভাগে উত্তীর্ণ হয়েছিলেন তিনি এবং তারপরেই কলকাতা বিশ্ববিদ্যালয়ে অধ্যাপনায় নিযুক্ত হন শিশিরকুমার। ১৯১৯ সালে ডিএসসি ডিগ্রি লাভের জন্য কলকাতা বিশ্ববিদ্যালয়ে 'ইন্টারফিয়ারেন্স অ্যাণ্ড ডিফ্র্যাকশান অফ লাইট' বিষয়ে গবেষণা করেছেন তিনি। 

## সম্মান ও পুরস্কার
* ব্রিটিশ এম্পায়ারের সদস্য (MBE), ১৯৩৮
* রয়েল সোসাইটির ফেলো, ১৯৫৮
* এশিয়াটিক সোসাইটির ফেলো (FASB)
* ইন্ডিয়ান অ্যাসোসিয়েশন ফর দ্য কালটিভেশন অব সায়েন্স (FIAS; ১৯৪৩)

## অবদান
তাঁরই উদ্যোগে কলকাতা বিশ্ববিদ্যালয়ে বেতার-পদার্থবিদ্যা বিভাগ চালু হয়। বায়ুমণ্ডলীয় বিজ্ঞানচর্চার উপর তাঁর লেখা 'দি আপার অ্যাটমোস্ফিয়ার' বইটি সেকালে অন‍্যতম গুরুত্বপূর্ণ এবং নির্ভরযোগ্য বই ছিল। 
বিষয়শ্রেণী:ভারতীয় বাঙালি
বিষয়শ্রেণী:ভারতীয় পদার্থবিজ্ঞানী
বিষয়শ্রেণী:২০শ শতাব্দীর ভারতীয় পদার্থবিদ
বিষয়শ্রেণী:ভারতীয় জাতীয় বিজ্ঞান একাডেমীর সভ্য
বিষয়শ্রেণী:এশিয়াটিক সোসাইটির সভাপতি
বিষয়শ্রেণী:১৮৯০-এ জন্ম
বিষয়শ্রেণী:১৯৬৩-এ মৃত্যু
বিষয়শ্রেণী:ব্রাহ্ম
বিষয়শ্রেণী:বাঙালি পদার্থবিদ
বিষয়শ্রেণী:ভাগলপুরের ব্যক্তি
বিষয়শ্রেণী:রয়েল সোসাইটির সভ্য
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:সাহিত্য ও শিক্ষায় পদ্মভূষণ প্রাপক
বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী
বিষয়শ্রেণী:কলকাতার বিজ্ঞানী
চরণজিত কৌর বাজ্বয়া

**চরণজিত কাউর বাজ্বয়া**  একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত। তিনি পাঞ্জাব বিধানসভার একজন সদস্য ছিলেন। পাঞ্জাব বিধানসভার কাদিয়ান আসন থেকে ২০১২ সালে নির্বাচিত হয়েছিলেন তিনি। তিনি পাঞ্জাব প্রদেশ কংগ্রেস কমিটির সভাপতি প্রতাপ সিং বাজ্বয়ার সহধর্মিণী। তার স্বামী লোকসভার সদস্য।

## জন্ম
১৯৫৯ সালের জুন মাসের ২৫ তারিখে ভারতের পাঞ্জাব প্রদেশের পাটিয়ালাতে জন্মগ্রহণ করেন তিনি। তার পিতার নাম হরিচরণ সিং চাহাল এবং তার মাতার নাম গুরুচরণ চাহাল।

## শিক্ষাজীবন
তিনি একজন স্নাতক। ম্যাট্রিকুলেশন, ইন্টারমিডিয়েট শেষ করার পর, ১৯৭৯ সালে, পাঞ্জাব বিশ্ববিদ্যালয় থেকে ইংরেজিতে স্নাতক ডিগ্রি লাভ করেন তিনি।

## রাজনৈতিক জীবন
চরণজিত কাউর বাজ্বয়া, ২০১২ সালে, পাঞ্জাব বিধানসভা নির্বাচনে, কাদিয়ান আসন থেকে নির্বাচন করার জন্য ভারতীয় জাতীয় কংগ্রেস থেকে মনোনয়ন পান। কাদিয়ান জায়গাটি কাদিয়ানি সম্প্রদায়ের প্রতিষ্ঠাতা মির্জা গোলাম আহমদের জন্মস্থান হিসেবে ভারতবর্ষে পরিচিত। চরনজিত কাউর বাজ্বয়া, মোট প্রদত্ত ভোটের ৪৮.৯৪% ভোট পেয়ে, বিধানসভার সদস্য নির্বাচিত হন। তিনি ৫৯,৮৪৩ ভোট পেয়ে নির্বাচিত হয়েছিলেন। তার নিকটতম প্রতিদ্বন্দ্বী ছিলেন প্রাদেশিক সরকারের সাবেক শিক্ষামন্ত্রী শিরোমণি আকালি দলের সেবা সিং সেখোয়ান। সেবা সিং সেখোয়ান পেয়েছিলেন ৪৩,৬৮৭ ভোট, যা প্রদত্ত ভোটের ৩৫.৭৩%। চরনজিত কাউর বাজ্বয়াসহ ১৪ জন নারী, সেবার পাঞ্জাব বিধানসভা নির্বাচনে জয়লাভ করেছিলেন, যা ১১৭ জন সদস্যবিশিষ্ট পাঞ্জাব বিধানসভার মোট সদস্য সংখ্যার ১১.৯৭%। ২০১৬ সালের নভেম্বরে, ভারতীয় সুপ্রিম কোর্ট শতদ্রু-যমুনা সংযোগ নিয়ে পাঞ্জাবের পরিবর্তে হরিয়ানার পক্ষে রায় দিলে পাঞ্জাব বিধানসভার বিরোধী দল ভারতীয় জাতীয় কংগ্রেসের ৪২ জন সদস্য একসাথে বিধানসভা থেকে পদত্যাগ করেন, যাঁদের মধ্যে তিনি ছিলেন অন্যতম। বিষয়টি ভারতীয় রাজনৈতিক অঙ্গনে আলোচনার জন্ম দেয়। ২০১৭ সালের বিধানসভা নির্বাচনে, তিনি প্রতিদ্বন্দ্বিতা করেন নি। তার আসনে বাজ্বয়া পরিবারের আরেক সদস্য, তার স্বামী প্রতাপ সিং বাজ্বয়ার ভাই ফতেহজং বাজ্বয়া ভারতীয় জাতীয় কংগ্রেস থেকে মনোনয়ন পান এবং জয়লাভ করেন।

## ব্যক্তিগত জীবন
তিনি প্রতাপ সিং বাজ্বয়ার জীবনসঙ্গিনী। তার স্বামী প্রতাপ সিং বাজ্বয়ার বাবা সৎনাম সিং, বাজ্বয়া পাঞ্জাব বিধানসভার পাঁচ বার নির্বাচিত সদস্য এবং পাঞ্জাব প্রাদেশিক সরকারের সাবেক মন্ত্রী। রাজনীতির বাইরে, বিক্রম প্রতাপ বাজ্বয়া একজন সমাজসেবক ও ক্রীড়া সংগঠক। তার স্বামীর পাশাপাশি তিনিও প্রাদেশিক রাজনীতিতে রেখে চলেছেন গুরুত্বপূর্ণ ভূমিকা। এই দম্পতির একমাত্র সন্তান বিক্রম প্রতাপ বাজ্বয়া।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:পাঞ্জাব, ভারতের ভারতীয় জাতীয় কংগ্রেসের রাজনীতিবিদ
বিষয়শ্রেণী:পাঞ্জাব (ভারত) বিধানসভার সদস্য ২০১২-২০১৭
বিষয়শ্রেণী:১৯৫৯-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
কেক্সজাকাল্লু

***কেক্সজাকাল্লু*** গ্যাস্তন সোলনিকি রচিত এবং পরিচালিত ২০১৬ সালে মুক্তিপ্রাপ্ত আর্জেন্টিনীয় নাটকীয় চলচ্চিত্র। ৭৩ তম ভেনিস চলচ্চিত্র উৎসবে এটি প্রদর্শিত হয়।

## কাহিনী
ধনী শিল্পপতিদের বেশ কয়েকটি তরুণ কন্যা একটি সাংস্কৃতিক মন্দার শারীরিক এবং আধ্যাত্মিক দিককে সমানভাবে অদম্য এবং বাধ্যকারী পদ্ধতিতে পরীক্ষা করে।

## অভিনয়ে
লায়লা মাল্টজ

লারা তারলোভস্কি

কাতিয়া শেচটম্যান

ডেনিস গ্রোসম্যান

পেড্রো ট্রোকা

নাটালি মাল্টজ

মারিয়া সোলদি

মাবেল মাচাদো

লুকাস ওয়াসারম্যান

মার্টন ওয়াসারম্যান

গ্যাব্রিয়েলা ব্রায়িটম্যান

আলবার্তো গ্রোসম্যান

সেবাস্তিয়ান তারলোস্কি

কার্মান তারলোস্কি

মাতেও তারলোস্কি

## তথ্যসূত্র

বিষয়শ্রেণী:আর্জেন্টিনীয় চলচ্চিত্র
বিষয়শ্রেণী:২০১৬-এর নাট্য চলচ্চিত্র
জেমস ফ্র্যাঙ্কো

**জেমস এডওয়ার্ড ফ্র্যাঙ্কো** (; জন্ম: ১৯ এপ্রিল ১৯৭৮) হলেন একজন মার্কিন অভিনেতা ও চলচ্চিত্র নির্মাতা। তিনি *[[১২৭ আওয়ারস]]* (২০১০) চলচ্চিত্রে অভিনয় করে শ্রেষ্ঠ অভিনেতা বিভাগে অস্কার, বাফটা ও সেরা নাট্য চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ফ্র্যাঙ্কো স্যাম রেইমির *[[স্পাইডার-ম্যান]]* ত্রয়ী (২০০২-২০০৭), *[[মিল্ক (চলচ্চিত্র)|মিল্ক]]* (২০০৮), *পাইনঅ্যাপল এক্সপ্রেস* (২০০৮), *ইট, প্রে, লাভ* (২০১০), *রাইজ অব দ্য প্লেনেট অব দি অ্যাপস* (২০১১), *স্পিং ব্রেকার্স* (২০১২) *[[অজ দ্য গ্রেট অ্যান্ড পাওয়ারফুল]]* (২০১৩), *দিস ইজ দি এন্ড* (২০১৩) চলচ্চিত্রে অভিনয়ের জন্য পরিচিত। তিনি *[[দ্য ডিজেস্টার আর্টিস্ট (চলচ্চিত্র)|দ্য ডিজেস্টার আর্টিস্ট]]* (২০১৭) চলচ্চিত্রে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।

ফ্র্যাঙ্কো চলচ্চিত্রের পাশাপাশি টেলিভিশনেও কাজ করেছেন; তিনি হাস্যরসাত্মক নাট্যধর্মী *ফ্রিকস অ্যান্ড গিকস* (১৯৯৯-২০০০) ধারাবাহিকে ড্যানিয়েল ডেসারিও চরিত্রে অভিনয় করে প্রসিদ্ধি লাভ করেন। তিনি জীবনীমূলক টেলিভিশন চলচ্চিত্র *জেমস ডিন* (২০০১)-এ অভিনয় করে একটি গোল্ডেন গ্লোব পুরস্কার অর্জন করেন। তিনি ডেটাইমের সোপ অপেরা *জেনারেল হসপিটাল* (২০০৯-২০১২) ও সীমিত ধারাবাহিক *১১.২২.৬৩* (২০১৬)-এ শ্রেষ্ঠাংশে অভিনয় করেছেন। বর্তমানে তিনি এইচবিওর নাট্যধর্মী ধারাবাহিক *দ্য ডেউস* (২০১৭-বর্তমান)-এ অভিনয় করছেন।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৭৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:ক্যালিফোর্নিয়ার চলচ্চিত্র প্রযোজক
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:পর্তুগিজ বংশোদ্ভূত মার্কিন ব্যক্তি
বিষয়শ্রেণী:রুশ বংশোদ্ভূত মার্কিন ব্যক্তি
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন চলচ্চিত্র সম্পাদক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন সোপ অপেরা অভিনেতা
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:২১শ শতাব্দীর মার্কিন লেখক
বিষয়শ্রেণী:মার্কিন ভিডিও গেম অভিনেতা
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:ব্রুকলিন কলেজের প্রাক্তন শিক্ষার্থী
বিষয়শ্রেণী:মার্কিন ইহুদি অভিনেতা
বিষয়শ্রেণী:ইহুদি মার্কিন লেখক
বিষয়শ্রেণী:মার্কিন এলজিবিটিকিউ অধিকার কর্মী
বিষয়শ্রেণী:ক্যালিফোর্নিয়া বিশ্ববিদ্যালয়, লস অ্যাঞ্জেলসের প্রাক্তন শিক্ষার্থী
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলম্বিয়া ইউনিভার্সিটি স্কুল অব আর্টসের প্রাক্তন শিক্ষার্থী
আশরফপুর কিছৌছা

**আশরফপুর কিছৌছা** একটি শহর এবং ভারতের উত্তর প্রদেশ রাজ্যের আম্বেদকর নগর জেলার একটি নগর পঞ্চায়েত। এটি বিশ্বব্যাপী সুপরিচিত কারণ এখানে বিখ্যাত চিশতী সুফি দরবেশ সুলতান সৈয়দ মখদুম আশরাফ জাহাঙ্গীর সেমনানির মাজার অবস্থিত, যা সারা বছর ধর্ম, বর্ণ, গোষ্ঠী ও লিঙ্গ নির্বিশেষে লক্ষ লক্ষ ভক্তদের আকর্ষণ করে। নিকটবর্তী রেলওয়ে স্টেশন হল আকবরপুর রেলওয়ে স্টেশন যা প্রায় ২৩ কিলোমিটার দূরে। আকবরপুর স্টেশনটি কলকাতা, দিল্লি, লখনউ, বারাণসী এবং মুম্বাইয়ের মতো বড় শহরগুলির সাথে রেলের মাধ্যমে সংযুক্ত।

## শিক্ষা
* এসএইচজিআই কলেজ কিছৌছা, পুরাতন ইন্টারমিডিয়েট কলেজগুলোর মধ্যে একটি
* মুহাদ্দিস-এ-আজম মিশন ওরিয়েন্টাল কলেজ
* একরা পাবলিক বিদ্যালয়
* প্রাথমিক বিদ্যালয় কিছৌছা

## জনমিতি
ভারত আদমশুমারি , আশরফপুর কিছৌছার জনসংখ্যা ১৩,৪২২। পুরুষ ৫১% এবং নারী ৪৯%। আশরফপুর কিছৌছার গড় সাক্ষরতার হার -৯৮%, জাতীয় গড় ৫৯.৫% এর চেয়ে কম। ৬১% পুরুষ এবং ৩৯% নারী শিক্ষিত। ২১% জনসংখ্যার ৬ বছরের কম বয়সী।

## উল্লেখযোগ্য ব্যক্তি
* আশরফ জাহাঙ্গীর সেমনানী

## তথ্যসূত্র

বিষয়শ্রেণী:আম্বেদকার নগর জেলার শহর ও নগর
পার্ল পদমসী

**পার্ল পদমসী** (১৯৩১ – ২৪ এপ্রিল ২০০০) একজন ভারতীয় থিয়েটার ব্যক্তিত্ব ছিলেন। তিনি থিয়েটারে অভিনেত্রী, পরিচালক, প্রযোজক হিসেবে কাজ করেছেন। তিনি মুম্বইয়ে ইংরেজি থিয়েটারের সাথে যুক্ত ছিলেন। পঞ্চাশের দশক থেকে শুরু করে নব্বইয়ের দশক পর্যন্ত তিনি থিয়েটারের সাথে যুক্ত ছিলেন। থিয়েটারের বাইরে তিনি কিছু হিন্দি ও ইংরেজি চলচ্চিত্রেও অভিনয় করেছিলেন। তার অভিনীত চলচ্চিত্রগুলোর মধ্যে উল্লেখযোগ্য হল: *[[খাট্টা মিঠা]]*, *[[জুনুন]]*, *[[বাতোঁ বাতোঁ মেঁ]]*, *[[কামসূত্র: এ টেল অব লাভ]]* এবং *[[সাচ আ লং জার্নি]]*। তিনি ছোট শিশুদের জন্য স্কুল থিয়েটারও চালাতেন।

## ব্যক্তিগত জীবন
পার্ল পদমসী ১৯৩১ সালে ব্রিটিশ ভারতে জন্মগ্রহণ করেন। তার পিতা ছিলেন খ্রিষ্টান এবং তার মাতা ছিলেন ইহুদি।

তার প্রথম স্বামী ছিলেন বাঙালি হিন্দু। চৌধুরী-পদমসী দম্পতির দুই সন্তান ছিল। তাদের ছেলে রঞ্জিত চৌধুরী একজন অভিনেতা। তাদের মেয়ের নাম ছিল রোহিণী চৌধুরী। তারা বেশি দিন সংসার করেন নি। তাদের বিবাহবিচ্ছেদের সময় তাদের সন্তানরা অল্পবয়স্ক ছিল।

এরপর তিনি কচ্ছদেশীয় এক খোজা মুসলমানের সাথে বিবাহবন্ধনে আবদ্ধ হন। তার দ্বিতীয় স্বামীর নাম ছিল আলিক পদমসী। আলিক পদমসীর নামের সাথে মিল রেখে তিনি নিজের নামের শেষে 'পদমসী' যুক্ত করেন এবং এই নামেই তিনি থিয়েটার দুনিয়ায় পরিচিত। আলিক পদমসী ইংরেজি থিয়েটার এর সাথে যুক্ত ছিলেন। পার্ল পদমসী ও আলিক পদমসী একই থিয়েটার দলে যুক্ত ছিলেন এবং তারা মুম্বইয়ে "ইংরেজি থিয়েটার"কে জনপ্রিয় করতে অবদান রেখেছিলেন। তার দ্বিতীয় বিয়ের পর তার দশ বছরের মেয়ে রোহিণী চৌধুরী মারা যায়।

তার দ্বিতীয় স্বামীর ঔরসে তার এক মেয়ের জন্ম হয়। তার দ্বিতীয়পক্ষের মেয়ে রায়েল পদমসীর মুম্বইয়ে নিজের থিয়েটার কোম্পানি আছে। সন্তান জন্মের কিছু দিন পর আলিক পদমসীর সাথে বিবাহবিচ্ছেদ ঘটে তার।

## মৃত্যু
পার্ল পদমসী ২০০০ সালের ২৪ এপ্রিল ৬৯ বছর বয়সে মৃত্যুবরণ করেন। তিনি তার বাবার ধর্মের অনুসারী ছিলেন। বিবাহের পরও তিনি তার ধর্ম ত্যাগ করেন নি। মৃত্যুর পর তাকে মুম্বইয়ের বান্দ্রার এক খ্রিষ্টান গোরস্তানে সমাহিত করা হয়। তার স্মৃতির স্মরণে 'এইস প্রোডাকশনস' প্রতি বছর 'পার্ল পদমসী ট্রফি' প্রদান করে।

## অভিনীত চলচ্চিত্র
তিনি ১৩ টি চলচ্চিত্রে অভিনয়ের সাথে যুক্ত ছিলেন। অভিনয়ের পাশাপাশি তিনি  *হাঙ্গামা বোম্বে ইশটাইল* চলচ্চিত্রে প্রযোজনার সাথে যুক্ত ছিলেন। তার অভিনীত চলচ্চিত্রগুলো হল:
**স্মাদার্দ ভয়েজেস* (১৯৭৭)
**খাট্টা মিঠা* (১৯৭৮)
**হাঙ্গামা বোম্বে ইশটাইল* (১৯৭৮)
**জুনুন* (১৯৭৯)
**বাতোঁ বাতোঁ মেঁ* (১৯৭৯)
**স্টেইং অন* (১৯৮০)
**পার্টি* (১৯৮৪)
**ওয়েস্ট ইজ ওয়েস্ট* (১৯৮৭)
**দ্য পারফেক্ট মার্ডার* (১৯৮৮)
**রামায়ণ: দ্য লিজেন্ড অব প্রিন্স রাম* (১৯৯২)
**দ্য পিকক স্প্রিং* (১৯৯৬)
**কামসূত্র: আ টেল অব লাভ* (১৯৯৬)
**সাচ আ লং জার্নি* (১৯৯৮)

## তথ্যসূত্র

বিষয়শ্রেণী:ভারতীয় ব্যক্তি
বিষয়শ্রেণী:মুম্বইয়ের ব্যবসায়ী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:মহারাষ্ট্রের নারী ব্যবসায়ী
বিষয়শ্রেণী:১৯৩১-এ জন্ম
বিষয়শ্রেণী:২০০০-এ মৃত্যু
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় খ্রিস্টান
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:ভারতীয় মঞ্চ পরিচালক
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় নারী মঞ্চ পরিচালক
বিষয়শ্রেণী:২০শ শতাব্দীর ভারতীয় ব্যবসায়ী
বিষয়শ্রেণী:২০শ শতাব্দীর ভারতীয় নারী ব্যবসায়ী
বিষয়শ্রেণী:ইহুদি অভিনেত্রী
উইলিয়াম হার্ট

**উইলিয়াম ম্যাকর্ড হার্ট** (; জন্ম: ২০ মার্চ ১৯৫০-১৩ মার্চ ২০২২) হলেন একজন মার্কিন অভিনেতা। তিনি জুইলিয়ার্ড স্কুল থেকে অভিনয়ের প্রশিক্ষণ গ্রহণ করেন এবং ১৯৭০-এর দশকে মঞ্চে অভিনয় শুরু করেন। হার্টের চলচ্চিত্রে অভিষেক ঘটে কেন রাসেলের বিজ্ঞান কল্পকাহিনিমূলক *অল্টারড স্টেটস* দিয়ে, যার জন্য তিনি সেরা নবীন অভিনেতা বিভাগে গোল্ডেন গ্লোব পুরস্কার অর্জন করেন। তিনি পরবর্তী কালে নব্য-নোয়া চলচ্চিত্র *বডি হিট* (১৯৮১) ও *গোর্কি পার্ক* (১৯৮৩) ছবিতে প্রধান চরিত্রে অভিনয় করেন।

১৯৮৫ সালে হার্ট *[[কিস অব দ্য স্পাইডার ওম্যান]]* চলচ্চিত্রে অভিনয় করে সমাদৃত হন এবং একাধিক পুরস্কার অর্জন করেন, তন্মধ্যে রয়েছে শ্রেষ্ঠ অভিনেতা বিভাগে অস্কার, বাফটা পুরস্কার ও কান চলচ্চিত্র উৎসব থেকে শ্রেষ্ঠ অভিনেতার পুরস্কার। তিনি *[[চিলড্রেন অব আ লেসার গড (চলচ্চিত্র)|চিলড্রেন অব আ লেসার গড]]* (১৯৮৬) ও *[[ব্রডকাস্ট নিউজ (চলচ্চিত্র)|ব্রডকাস্ট নিউজ]]* (১৯৮৭) চলচ্চিত্রে অভিনয় করে শ্রেষ্ঠ অভিনেতা বিভাগে আরও দুটি অস্কারের মনোনয়ন লাভ করেন। পাশাপাশি তিনি এই দশকে মঞ্চেও সক্রিয় ছিলেন এবং অফ-ব্রডওয়ে মঞ্চে *ফিফথ হেনরি*, *ফিফথ অব জুলাই*, *সেকেন্ড রিচার্ড* এবং *আ মিডসামার নাইট্‌স ড্রিম* নাটকে অভিনয় করেন। ১৯৮৫ সালে তিনি ব্রডওয়ে মঞ্চে *হার্লিবার্লি* নাটকে অভিনয় করে টনি পুরস্কার অর্জন করেন।

তিনি পরবর্তী দশকগুলোতে বিভিন্ন ধরনের চরিত্রে অভিনয় করেন এবং ডেভিড ক্রোনেনবার্গের অপরাধমূলক থ্রিলারধর্মী *[[আ হিস্টরি অব ভায়োলেন্স]]* (২০০৫) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্রসমূহ হল *এ.আই. আর্টিফিশিয়াল ইনটেলিজেন্স* (২০০১), *দ্য ভিলেজ* (২০০৪), *সিরিয়ানা* (২০০৫), *দ্য গুড শেপার্ড* (২০০৬), *মিস্টার ব্রুকস* (২০০৭), *[[ইনটু দ্য ওয়াইল্ড (চলচ্চিত্র)|ইনটু দ্য ওয়াইল্ড]]* (২০০৭), *[[রবিন হুড (২০১০-এর চলচ্চিত্র)|রবিন হুড]]* (২০১০), *দি ইনক্রেডিবল হাল্ক* (২০০৮), *[[ক্যাপ্টেন আমেরিকা: সিভিল ওয়ার]]* (২০১৬) ও *[[অ্যাভেঞ্জার্স: ইনফিনিটি ওয়ার]]* (২০১৮)।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৫০-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ওয়াশিংটন, ডিসির অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:ইংল্যান্ডে মার্কিন প্রবাসী
বিষয়শ্রেণী:ফ্রান্সে মার্কিন প্রবাসী
বিষয়শ্রেণী:টাফস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ বিদেশি অভিনেতা বিভাগে দাভিদ দি দোনাতেল্লো বিজয়ী
বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:শ্রেষ্ঠ অভিনেতা বিভাগে বাফটা পুরস্কার বিজয়ী
বিষয়শ্রেণী:২০২২-এ মৃত্যু
বিষয়শ্রেণী:মার্কিন টেলিভিশন অভিনেতা
বিষয়শ্রেণী:দাভিদ দি দোনাতেল্লো বিজয়ী